सप्ताह में छह दिन सेवाएं देंगी फ्री मेडिकल डिस्पेंसरी वैन
घरौंडा | यमुनाक्षेत्र के लोगों की बेहतर स्वास्थ्य सुविधा के लिए होंडा कंपनी की फ्री मेडिकल डिस्पेंसरी मोबाइल वैन सप्ताह के छह दिन लोगों की सेवा में रहेगी। जिसका शुभारंभ हैफेड चेयरमैन एवं हल्का विधायक हरविंद्र कल्याण 4 मार्च को सुबह 9 बजे गांव सदरपुर से करेंगे। जिसमें अनुभवी डॉक्टरों की टीम लोगों के स्वास्थ्य की जांच कर उन्हें निशुल्क दवाइयां वितरित करेंगे।
गुरुवार को विधायक हरविंद्र कल्याण के निजी सचिव सुरेंद्र भोरिया ने जानकारी देते हुए बताया कि यमुना क्षेत्र में हर साल भारी संख्या में लोग विभिन्न प्रकार की बीमारियों से पीड़ित होते हैं, लेकिन यमुना क्षेत्र में कोई पीएचसी होने के कारण लोगों को भारी मुसीबतों का सामना करना पड़ता था। जिसको देखते हुए विधायक हरविंद्र कल्याण ने विभिन्न प्राइवेट कंपनियों से सहयोग की मांग की, विधायक के प्रयासों से सर्वप्रथम पैनासोनिक्स कंपनी ने सितंबर 2015 से महीने में पांच दिन फ्री मेडिकल वैन चलाई। जिससे यमुना क्षेत्र के ग्रामीणों को काफी राहत मिली, लेकिन यमुना क्षेत्र के लोगों को ओर भी ज्यादा स्वास्थ्य सुविधाएं देने के लिए होंडा कंपनी ने अपने कदम बढ़ा दिए है, जिसकी घोषणा पिछले दिनों होंडा कौशल विकास केंद्र के शुभारंभ पर कंपनी के सीईओ हरभजन सिंह ने की थी।
hin_Deva hin_Deva hin_Deva